ઈ.સ. 640માં યુઆન શ્વાંગ ગુજરાતમાં વલભીની મુલાકાતે આવ્યા. તેમણે વલભીનું સુંદર અને વીસ્તૃત ચીત્ર આલેખ્યું છે. વલભી વેપાર-વાણીજ્યથી સમૃદ્ધ થયેલ નગરી હતી. અહીંના સાહસીક વેપારીઓ દેશ-વીદેશમાં વેપાર ચાલવતા. ધનીકોનાં વૈભવી મહાલયોનો પાર ન હતો. વલભીમાં અસંખ્ય બૌદ્ધ વીહારો અને દેવાલયો પણ હતા. આ ઉપરાંત વલભીમાં સંસ્કારીનગરીને છાજે તેવું વિદ્યાધામ હતું. વલભીની વીદ્યાપીઠની ખ્યાતી વીદેશોમાં વીસ્તરેલી હતી. વલભી વીદ્યાપીઠની ગણના મગધની નાલંદા વીદ્યાપીઠ સાથે થતી. વલભીના દરબારમાં પ્રખર જ્ઞાની પંડીતો બીરાજતા. મૈત્રક કુળના માહેશ્વર શાસકો શૈવ ધર્મી હતા. આમ છતાં આ સમયે ગુજરાતમાં શૈવ ઉપરાંત વૈષ્ણવ, બૌદ્ધ અને જૈન ધર્મોનો ફેલાવો થયો.